Πρόσκληση για πρόσληψη επιτόπιου εποχικού προσωπικού.

Η Πρεσβεία της Ελλάδας στο Ερεβάν, στο πλαίσιο της Δράσης «Ενίσχυση με προσωπικό “fieldworkers” για την υποστήριξη των Προξενικών Αρχών σε τρίτες χώρες» του Ευρωπαϊκού Ταμείου Εσωτερικής Ασφάλειας/Τομέας Σύνορα και Θεωρήσεις 2014-2020, προκηρύσσει την πλήρωση **τριών (3)** εποχικών **θέσεων** επιτόπιου προσωπικού με **σύμβαση** ιδιωτικού δικαίου και ορισμένου χρόνου **πέντε (5) μηνών**, για την κάλυψη επειγουσών αναγκών του τμήματος θεωρήσεων (βιζών). Η σύμβαση δεν θα ανανεωθεί μετά τη λήξη της.

Οι ενδιαφερόμενοι θα πρέπει να εκδηλώσουν τον ενδιαφέρον τους υποβάλλοντας, αρχικά, βιογραφικό και να έχουν τα ακόλουθα προσόντα:

1. Να είναι μόνιμοι κάτοικοι ή να διαμένουν νόμιμα στην Αρμενία
2. Να κατέχουν πτυχίο, δίπλωμα ή τίτλο σπουδών τριτοβάθμιας εκπαίδευσης ή να είναι φοιτητές σχολής τριτοβάθμιας εκπαίδευσης.
3. Να γνωρίζουν την Αρμενική και την Αγγλική.
4. Να διαθέτουν γνώσεις χειρισμού ηλεκτρονικού υπολογιστή.
5. Να έχουν συμπληρώσει το 21ο έτος της ηλικίας και να μην υπερβαίνουν το 60ο.

Πρόσθετα προσόντα:

1. Γνώση της Ελληνικής Γλώσσας
2. Τυχόν άλλες σχετικές δεξιότητες

Η υποβολή των βιογραφικών μπορεί να γίνει :

Μέσω email στην ηλεκτρονική διεύθυνση gremb.ere@mfa.gr έως και την Τρίτη 31η Μαρτίου.
Συνεντεύξεις θα γίνουν με τηλεδιάσκεψη ή τηλεφωνικά.

Ερεβάν, 20 Μαρτίου 2020